Middelsstore, avlange, nakne, mørke snutebiller. Snuten er nokså lang og tynn, med en "knekk" på midten. De knebøyde antennene sitter festet et stykke innenfor midten av snuten. Hodet er nokså kort og bredt, pronotum timeglassformet og høyt hvelvet. Dekkvingene er avlange, sidekanten med en knell litt bak midten slik at dekkvingene til sammen blir nesten sekskantede, blanke med fine punktrader. Beina er nokså lange, lårene klubbeformede.